24.2.2022
SK
Úradný vestník Európskej únie
L 45/1533 KOMISIA PRÍPRAVNÉ AKCIE
KAPITOLA PA 02 — EURÓPSKE STRATEGICKÉ INVESTÍCIE (pokračovanie) PA 02 22
(pokračovanie)
PA 02 22 02
(pokračovanie) Poznámky Vnútrozemská vodná doprava sa mení a ťaží z nových technológií, ktoré vedú k bezpečnejšiemu, digitálnemu a udržateľnejšiemu odvetviu.
Autonómna prevádzka plavidiel teraz otvára nové obchodné príležitosti, ako aj nové výzvy, čím sa podporia výzvy pre Úniu v oblasti digitalizácie a udržateľnosti.
Vesmírne údaje EÚ zo systémov Galileo, EGNOS a Copernicus budú kľúčovými faktormi tejto transformácie tým, že sprostredkujú spoľahlivé a komplexné informácie o polohe a harmonizované zobrazenie plavebných dráh a životného prostredia, ktoré sú potrebné na bezpečnú a ekologickú autonómnu prevádzku.
Veľmi presné a stabilné určovanie polohy je dôležité pre rôzne operácie: navigácia v úzkych plavebných dráhach, prechod pod mostom, plavebné komory, automatické kotvenie a simultánne kotvenie.
Na ďalšiu automatizáciu (bez zásahu človeka v procese) by boli vhodné ďalšie funkcie, ktoré budú poskytovať rôznorodé, doposiaľ nevyužívané prvky systému Galileo, napríklad autentifikácia polohy a integrita jej určovania.
Vymedzenie autonómnej prevádzky môže vychádzať zo spoľahlivých zobrazení oblasti, v ktorej sa loď plaví.
V súčasnosti sa prevádzkovatelia a výrobcovia spoliehajú na rôzne zdroje takýchto údajov, ktoré vedú k neharmoni­ zovanému prístupu.
Snímky z programu Copernicus však zabezpečia jednotný prístup Únie a podporia bezpečnú integráciu simultánnych autonómnych operácií, ako aj integráciu s dopravou s posádkou.
Prípravná akcia sa konkrétne zameria na tieto činnosti: — účasť v existujúcich pracovných skupinách, ktoré sa zaoberajú riešeniami pre autonómne plavidlá, vrátane rôznych verejných/súkromných platforiem, a rozhovory s kľúčovými zainteresovanými stranami v odvetví, ako sú združenia v oblasti lodnej dopravy, prevádzkovatelia prístavov, príslušné orgány pre námornú a vnútrozemskú vodnú dopravu; — príspevok k normalizačnej práci v rámci CESNI (Európsky výbor pre vypracovanie noriem v oblasti vnútrozemskej plavby); — identifikáciu požiadaviek používateľov na bezpečnú plavbu na vnútrozemských vodných cestách, kde budú vedľa seba existovať autonómne, diaľkovo riadené a ručne riadené plavidlá, — vymedzenie pojmu operácie a potrieb výkonnosti určovania polohy pre rôzne operácie autonómnych plavidiel; — identifikáciu hlavných výziev, ktoré treba prekonať na zaistenie bezpečnej prevádzky a spoľahlivého určovania polohy; — identifikáciu a analýzu technických a regulačných prekážok (napr. chýbajúce normy a regulácia), hodnotového reťazca v odvetví a nových obchodných modelov, ktoré by mohli vzniknúť vo vnútrozemskej vodnej doprave s využitím trojrozmerných synergií medzi satelitnou navigáciou, snímkami a telekomunikáciami; — identifikáciu možných opatrení na národnej úrovni, úrovni regiónov a miest s cieľom podporiť rozvoj podnikania a podporiť MSP/startupy pri poskytovaní riešení založených na vesmírnych údajoch EÚ s cieľom realizovať budúcu spôsobilosť autonómnych plavidiel Únie pre vnútrozemské vodné cesty; — vytváranie prototypov palubných zariadení, ktoré využívajú diferenciátory systému Galileo na riešenie hlavných potrieb, ktoré doteraz nepokrývali existujúce zariadenia, so zameraním na používanie autentifikácie systému Galileo s cieľom zabrániť spoofingu alebo používaniu falošných signálov, a predchádzať tak nehodám.
Prototypy zariadení vyvinuté v rámci tohto pilotného projektu by mali byť založené na existujúcich komerčných štandardných komponentoch, ak sú k dispozícii;